i schuude dir so viu chönt drs nid i rate zale  weis no wie mir üs hei lehre kenne näb dr kathedrale  i dir nach paar tag e blueme uf ne charte male  churz druf abe üsi ersti nacht vouer tatedrang  i ha ne nie meh gseh üse ort am bielersee  aber ha ghört si boue dört itz en arteplage  s'isch uf ne art e plag uf ne art e säge  wüu bi üsem letzte  träffe bisch nume no cho zum ade säge  i cha nid stärbe aber so chani o nid läbe  üsi wäge wärde sech nüme träffe i weis es isch vrgäbe weni  a di zyte dänke u mi vrsueche z'häbe  a de afäng wäu jede vrsuech würd drnäbe ga  i weis es tuet dr weh und i söttis nid erwähne  doch i weis no wi mir denn beidi vor glück hei afa gränne  verwüsche träne luege zue wi mir üs itz entfärne  versueche witzig z'si drby knirschi mit de zähn  dir sit nätt aber sch scho guet s'het  ke zwäck  i wott wäg ga si lat e lücke wines black hole  dir sit nätt aber sch scho guet s'het ke zwäck  i wott wäg ga si lat e lücke wines black hole    refrain:  vergib mer und i ergib mi für di  weis itz o wis isch we me verliebti verliert  merksch ersch was de hesch gha wenns verby isch  immer bi dir o wed itze mit ihm bisch    tüe nüm brüele ha di verlore amne schöne tag im früelig  nei, hesch rächt scho viu früecher aber itze füelis  du  hesch so lang gwartet das i mi verändere  so viu uf di gno für mi immer gnue verständnis gha  i möcht dr zeige das die zit nid verschwändet hesch  doch uf dim haus spure vor liebi vomne andere  es läbelang zäme wöue plane  hesch nid chönne ahne das i dini liebi nid cha anäh  glych was passiert wird dr nie chönne bös si  flieh zrügg id zyt wod mer hie no ufem schoss ligsch  wie, weisch nümm das mer hürate we mer gross si  i dr greis und du haarfarb wi nes grosi  dänk a di am abe nachdäm i dcherze uspuste  dänk a di wen i ufwache wüu i hueste u sisch nid dr frust  dänk us ersts a di wen i am morge ufsta  o wen i nid lust ha i weis nid wi lang i das no ussta    refrain    hesch mi komplett gseh im stritt mini schlächte site  u mini komplexe di konstanti angst di z'verletze  ha di letzte küss am meiste gwüsst z'schetze  gwüss nid gfunge s'sig itz zyt um e schluss z'setze  itz wosch mi nüme gseh hesch e früsche  schosshund  u seisch es isch wüu d'vo mir süsch nid loschunsch  blyb nid bi mir nume us reinem mitleid  es wei di beidi doch leider muesch di für eine entscheide  und i la di frei läb alei gang früe vo de parties hei  u reinige d'seu weni verzeu i dänke itz no nid  weniger viu a di as denn wo mir hei ade gseit  einigi zeue minute si sech einig i ziu  imeine verzeuet mer nüt i weis i peinige tiu  es si keni gazeue weisch as iri meinig o zeut  e chlyne bueb wo  nach liebi suecht  findet i dr flucht schutz vor dr ifersucht u weis i bischuud  e chlyne bueb wo nach liebi suecht  findet i dr flucht schutz vor dr ifersucht u weis i bischuud    refrain    das lied isch für di wed mi ghörsch wed no hie bisch  bevor das geisch säg das weisch das mi nüm liebsch  das i söu ga das mer di zwöiti chance nie gisch  vergäbe warte weni bis am morge hie blyb      Greis Lyrics